LEVERANDØRERKLÆRING – PPWR
Generel erklæring om overensstemmelse med forordning (EU) 2025/40 om emballage og emballageaffald

Leverandør ("Leverandøren"): [Virksomhedens navn, adresse, CVR-nr.]
Køber ("Køber"): [Virksomhedens navn, adresse]

Leverandøren og Køber er i et forretningsforhold. Leverandøren erklærer hermed følgende:
Leverandøren bekræfter, at samtlige emballager, emballagekomponenter og emballerede produkter, der leveres til Køber – uanset materiale eller type – er omfattet af og overholder de til enhver tid gældende krav i forordning (EU) 2025/40 om emballage og emballageaffald ("PPWR"), herunder artikel 5-12 samt tilhørende gennemførelsesretsakter og delegerede retsakter.
Leverandøren bekræfter at være bekendt med kravene i PPWR, herunder de relevante grænseværdier for tungmetaller og PFAS samt kravene i REACH-forordningen, og at Leverandøren løbende overvåger den regulatoriske udvikling og efterlever gældende bestemmelser inden for de fastsatte overgangsperioder.
Leverandøren underretter uden unødigt ophold Køber, hvis leveret emballage ikke længere opfylder kravene i PPWR, eller hvis der sker ændringer, der kan påvirke overensstemmelsen hermed.
Denne erklæring er en generel hensigts- og opmærksomhedserklæring og erstatter ikke den tekniske dokumentation (bilag VII) eller EU-overensstemmelseserklæringen (bilag VIII), som fabrikanten skal udarbejde for den enkelte emballagetype i henhold til PPWR.
Denne erklæring gælder, indtil den tilbagekaldes eller erstattes af en efterfølgende erklæring, og udgør en integreret del af en eventuel årsaftale eller købsaftale mellem parterne.
Denne erklæring er underlagt dansk ret. Værneting for tvister, der udspringer af eller har forbindelse med denne erklæring, er [by], medmindre andet er aftalt i en eventuel årsaftale eller købsaftale.

Kontaktperson hos Leverandøren: [Navn]
E-mail: [E-mail]
Sted og dato:
[Sted, dato]
Navn, stilling og underskrift:
[Navn, stilling] [Underskrift]


